ཁོང་ཚོ་བྱ་རྒྱལ་གྱི་མདུན་དུ་བསླེབས་དུས།རྨ་བྱས་སྐད་གསེང་མཐོན་པོས་ཕུག་རོན་གྱི་ནག་ཉེས་བསྒྲགས།བྱ་རྒྱལ་ཡ་མཚན་པ་དང་རེ་ཞིག་སྨྲ་བ་གང་ཡང་མེད་པར་ལུས།དེ་ནས་བྱ་རྒྱལ་གྱིས་རྨ་བྱའི་གདོང་ལ་བལྟས་ཏེ།འདི་སྐད་དུ།ད་ནང་ཞོགས་པར་ཕུག་རོན་ངའི་སར་ཡོང་སྟེ་དཔོན་ཆུང་གི་གོ་གནས་ཁྱོད་ལ་ངེས་པར་སྤྲད་འོས་པའི་རྒྱུ་མཚན་མང་བོ་བགྲངས་སོང་བ་དང་།ངས་ཀྱང་ཕུག་རོན་ལ་དོན་དེ་ཡོང་བ་ཁས་བླངས་ཡོད་ཅེས་བཤད་མཚམས་དེར།རྨ་བྱས་རང་གི་པུས་མོ་སར་བཙུགས།ལག་ཟུང་ཐལ་མོ་སྤྱར་ཏེ།སྐད་ངག་ཆུང་ངས།ངས་གྲོགས་པོར་འཁྲེལ་མེད་བྱས་སོང་པས་།དགོངས་པ་མ་ཚོམ་རོགས།ང་ལ་ཉེས་ཆད་གཅོད་རོགས་གནང་ཞེས་ནན་གྱིས་ཞུས།དེ་ནས་བྱ་རྒྱལ་ན་རེ།གནད་དོན་འདིའི་འབྱུང་རྐྱེན་ཕན་ཚུན་ལ་སྐད་ཆ་ཐད་ཀར་མ་བཤད་པ་དེ་རེད།དེ་ན་ཕྱིན་ཆད་ཕན་ཚུན་ལ་ཐད་ཀར་སྐད་ཆ་བཤད་དེ་ལས་དོན་ཐག་གཅོད་བྱ་དགོས་ཞེས་བསླབ་བྱ་གནང་བ་དང་།ཕུག་རོན་གྱི་རེ་སྐུལ་ལྟར་རྨ་བྱ་ནགས་གསེབ་དེའི་་དཔོན་ཆུང་དུ་བརྐོས་པ་དང་།ཕུག་རོན་རྨ་བྱའི་སློབ་སྟོན་པར་བརྐོས།དེ་ནས་རྨ་བྱ་དང་ཕུག་རོན་གཉིས་ཀྱིས་ནགས་གསེབ་གྱི་འདབ་ཆགས་རྣམས་ཕ་མ་གཅིག་གི་སྤུན་ལྟར་བསྐྱངས་ཏེ་བདེ་བར་གནས་སོ།།